hotchpotch/miracl-hf-unified huggingface dataset:
เจ้าอนันตวรฤทธิเดช
เจ้าอนันตวรฤทธิเดช เป็นเจ้าผู้ครองนครน่านองค์ที่ 62 แห่งราชวงศ์หลวงติ๋นมหาวงศ์ ตรงกับรัชสมัยของ รัชกาลที่ 4 และรัชกาลที่ 5 ในระหว่างปี พ.ศ. 2395 ถึงปี พ.ศ. 2434 รวมระยะเวลา 39 ปี ชาวน่านเรียกพระองค์โดยลำลองว่า เจ้ามหาชีวิต
พระยาอนันตยศ หรือพระนามเต็มว่า "เจ้าอนันตวรฤทธิเดช กุลเชฐมหันต์ ไชยนันทบุรมหาราชวงษาธิบดี เจ้านครเมืองน่าน" ประสูติเมื่อปี พ.ศ. 2348 ทรงขึ้นครองนครน่าน เมื่อปี พ.ศ. 2395 สืบต่อจากพระยามหาวงศ์ผู้เป็นญาติและท่านเป็นบุตรของเจ้าฟ้าอัตถวรปัญโญ ได้รับการสถาปนาอิสริยยศเป็น "เจ้าอนันตวรฤทธิเดช" เมื่อปี พ.ศ. 2399 จนกระทั่งพิราลัยเมื่อวันที่ 28 พฤษภาคม พ.ศ. 2434 ด้วยโรคชรา รวมอายุ 86 ปี
เจ้าอนัตวรฤทธิเดช มีพระโอรสที่ประสูติแต่ชายาเอกทั้งสองอยู่ 3 พระองค์ ได้แก่
เจ้าอนันตวรฤทธิเดช มีกรณียกิจทั้งในด้านการเมืองและการศาสนา ในการศาสนา เจ้าอนันตวรฤทธิเดชอุปถัมภ์พระพุทธศาสนาในอาณาจักรน่าน ทั้งการสร้างวิหาร วัด พระพุทธรูป รวมไปถึงการอุปถัมภ์การบูรณะวัดภูมินทร์ โดยมีการเขียนภาพจิตรกรรมฝาผนังอันล้ำค่าขึ้นในช่วงเวลานี้ และในจารึกวัดโป่งคำ มีจารึกถึงกรณียกิจไว้ว่า "ในวันเพ็ญเดือน ๗ ล้านนา จ.ศ. ๑๒๔๘ พระกาวิไชยประธานฝ่ายสงฆ์และเจ้ามหาชีวิตหรือเจ้าอนันตวรฤทธิเดชฯ เจ้าผู้ครองนครน่านเป็นประธานฝ่ายฆราวาสพร้อมกับข้าราชการและชาวบ้านทุกคน ได้จัดมีการฉลองวิหารวัดโป่งคำ พร้อมกับถวายเครื่องอัฐบริขารทั้งหลาย โดยตั้งจิตปรารถนาขอให้ผู้ร่วมทำกุศลกิจกรรมครั้งนี้ได้พบกับพระนิพพานโดยทั่วกัน"
ในด้านการเมือง เจ้าอนันตวฤทธิเดช ได้ตรากฎหมายสำคัญสูงสุดสำหรับใช้ปกครองในอาณาจักรน่าน คือ กฎหมายอาณาจักรหลักคำของเจ้ามหาชีวิต ซึ่งเป็นกฎหมายที่ได้รับอิทธิพลจากคำสอนในพระพุทธศาสนา และมีความเชื่อตามจารีตประเพณี เช่น การแอ่วสาว หรือการเสียผี กฎหมายเจ้ามหาชีวิต มีการตราบทลงโทษไว้อย่างชัดเจน โดยบทลงโทษสูงสุด คือ ประหารชีวิต กฎหมายควบคุมไปถึงวิถีชีวิต การประกอบการค้า ใช้ปกครองเมืองน่านต่อมา จนถึงคราวเปลี่ยนแปลงการปกครอง ในปี พ.ศ. 2475 เมืองน่านจึงมาใช้กฎหมายฉบับเดียวกันกับสยาม
ชื่อเดิม มงกุฎสยามมหาสุราภรณ์
การทัพมาลายา
การทัพมาลายา เป็นชุดเหตุการณ์การรบระหว่างกองทัพฝ่ายสัมพันธมิตรกับกองทัพจักรวรรดิญี่ปุ่นในบริติชมาลายา (มาลายาของบริเตน) นับตั้งแต่วันที่ 8 ธันวาคม ค.ศ. 1941 ถึงวันที่ 31 มกราคม ค.ศ. 1942 ในช่วงสงครามโลกครั้งที่สอง การรบที่เกิดขึ้นส่วนใหญ่เป็นการรบทางบกระหว่างหน่วยรบต่างๆ ของเครือจักรภพอังกฤษและกองทัพบกจักรวรรดิญี่ปุ่น สำหรับสหราชอาณาจักร อินเดีย ออสเตรเลีย และสหพันธรัฐมาลายาแล้ว ยุทธการครั้งนี้นับได้ว่าเป็นหายนะ
ยุทธการนี้เป็นที่จดจำจากการใช้ทหารราบจักรยาน (bicycle infantry) ซึ่งช่วยให้กองกำลังสามารถขนย้ายยุทธปัจจัยและเคลื่อนที่ได้อย่างรวดเร็วในภูมิประเทศที่เป็นป่าทึบ กรมทหารช่างหลวงของอังกฤษ () ได้ทำลายสะพานนับร้อยแห่งด้วยระเบิดระหว่างการล่าถอย ซึ่งช่วยให้สามารถถ่วงเวลาการรุกของกองทัพญี่ปุ่นได้เล็กน้อย เมื่อญี่ปุ่นสามารถยึดสิงคโปร์ได้สำเร็จนั้น ปรากฏว่าสหราชอาณาจักรสูญเสียกำลังรบ 9,600 นาย
ในระหว่างช่วงสงคราม ยุทธศาสตร์การทหารของกองทัพสหราชอาณาจักรในภูมิภาคตะวันออกไกลอยู่ในสภาพย่ำแย่เนื่องจากขาดทั้งความระมัดระวังและเงินทุน แผนการของรัฐบาลสหราชอาณาจักรในกรณีที่เกิดความเป็นศัตรูใดๆ ก็ตามนั้น พึ่งพากับการประจำการของกองเรือรบที่เข้มแข็งในฐานทัพเรือสิงคโปร์เป็นหลัก เพื่อป้องกันทั้งการยึดครองของสหราชอาณาจักรในภูมิภาคตะวันออกไกลและเส้นทางเดินเรือสู่ออสเตรเลีย การดำรงอยู่ของทัพเรือที่เข้มแข็งเช่นนี้ถูกถือว่าเป็นการแสดงออกซึ่งการขัดขวางบัรรดาผู้รุกรานที่อาจเป็นไปได้ด้วยเช่นกัน อย่างไรก็ตามในปี ค.ศ. 1940 พลโทไลโอเนล บอนด์ (Lionel Bond) ผู้บัญชาการกองทัพมลายา ได้ยอมรับว่าการป้องกันสิงค์โปร์อย่างได้ผลนั้นจำเป็นต้องอาศัยการปัองกันจากทั่วทั้งคาบสมุทร และฐานทัพเรือเพียงอย่างเดียวนั้นไม่เพียงที่จะขัดขวางการบุกของญี่ปุ่นได้Bayly/Harper, p. 107 ยุทธศาสตร์การป้องกันของสหราชอาณาจักรจึงขึ้นอยู่กับสมมติฐานสองประการ อย่างแรกคือจะต้องมีการเตือนภัยแต่เนิ่นๆ ในเวลาที่เพียงพอที่จะให้มีการระดมกำลังเสริมของกองทัพสหราชอาณาจักรได้ อย่างที่สองคือทางสหรัฐอเมริกาจะให้ความช่วยเหลือในกรณีที่เกิดการโจมตีขึ้น แต่เมื่อถึงปลาย ค.ศ. 1941 ก็เป็นที่แน่ชัดแล้วว่าสมมติฐานทั้งสองประการนี้ไม่มีทางที่จะเป็นจริงได้
ในช่วงที่เริ่มสงครามโลกครั้งที่ 2 การจัดสรรกำลังพลและทรัพยากรได้เน้นความสำคัญไปที่เมืองแม่ของสหราชอาณาจักรและตะวันออกกลางในระดับสูงยิ่ง ความต้องการกำลังอากาศยานจำนวน 300-500 ของกองทัพอากาศมลายาไม่เคยได้รับการตอบสนอง เมื่อกองทัพญี่ปุ่นทำการบุก ฝ่ายญี่ปุ่นมีกำลังรบเป็นรถถังจำนวน 200 กว่าคัน ประกอบด้วยรถถัง "ไทป์ 95 ฮะ-โงะ", "ไทป์ 97 ชิ-ฮะ", "ไทป์ 89 อิ-โงะ" และ "ไทป์ 97 เตะ-เกะ" ส่วนกำลังรบของฝ่ายวงไพบูลย์ร่วมของสหราชอาณาจักร (Commonwealth) ประกอบด้วยรถหุ้มเกราะ แลนเชสเตอร์ 6x4 (Lanchester 6x4 Armoured Car), รถหุ้มเกราะ มาร์มอน-เฮอร์ริงตัน (Marmon-Herrington Armoured Car), Universal Carrier และรถถังเบา MK-VI (Light Tank Mk VI) อีกเพียงจำนวนเล็กน้อย ซึ่งไม่เพียงพอจะใช้ในการทำสงครามยานเกราะ (armoured warfare) ได้ กองทัพสหราชอาณาจักรมีแผนที่จะชิงทำการบุกภาคใต้ของประเทศไทยก่อนฝ่ายญี่ปุ่นภายใต้ชื่อปฏิบัติการมาทาดอร์ เพื่อยับยั้งการยกพลขึ้นบกของกองทัพญี่ปุ่น แต่ได้ระงับการดำเนินแผนการไป
ดูม (ภาพยนตร์อินเดีย)
ดูม ภาค 1 (ภาษาฮินดี:धूम; ภาษาอูรดู:دھوم; ภาษาอังกฤษ:Blast) เป็นภาพยนตร์ของบอลลีวู้ด ฉายเมื่อ วันที่ 27 สิงหาคม พ.ศ. 2547 นำแสดงโดย อภิเษก พัจจัน อุทัย โจปรา จอห์น อับราฮัม และ อีศา เทโอล เป็นภาพยนตร์แอ็คชั่นเกี่ยวกับแก๊งมอเตอร์ไซค์
ภาพยนตร์เรื่องนี้มีเพลงประกอบภาพยนตร์ ชื่อเพลง ดูมดูม (Dhoom Dhoom) ขับร้องโดยทาทา ยัง
กลุ่มอาการเทอร์เนอร์
กลุ่มอาการเทอร์เนอร์ () หรือกลุ่มอาการอุลริค-เทอร์เนอร์ () (หรือ "ภาวะต่อมเพศไม่เจริญ", ) เป็นกลุ่มอาการที่อาจเกิดจากความผิดปกติทางพันธุกรรมหลายรูปแบบ ซึ่งรูปแบบที่พบบ่อยที่สุดคือการมีโครโมโซมเดี่ยว X
มนุษย์เพศหญิงปกติมีโครโมโซม X สองแท่ง แต่ในผู้ป่วยกลุ่มอาการเทอร์เนอร์ โครโมโซม X แท่งหนึ่งในสองแท่งนั้นอาจหายไปหรือมีความผิดปกติ ผู้ป่วยบางรายมีโครโมโซม X หายไปในบางเซลล์ของร่างกาย ภาวะนี้เรียกว่าโมเซอิค หรือ Turner mosaicism
เป็นโรคโครโมโซมผิดปกติที่พบบ่อยที่สุดในการตั้งครรภ์ตัวอ่อนเพศหญิง คิดเป็นสัดส่วนประมาณ 3% ของการตั้งครรภ์ตัวอ่อนเพศหญิงทั้งหมด อย่างไรก็ดีตัวอ่อนที่มีแครีโอไทป์เป็น 45,X เพียง 1 ใน 1,000 เท่านั้น ที่สามารถเจริญจนถึงกำหนดคลอดได้
ผู้ป่วยกลุ่มอาการเทอร์เนอร์มักมีอาการดังนี้
ปริยังกา โจปรา
ปริยังกา โจปรา (; ; เกิดวันที่ 18 กรกฎาคม ค.ศ. 1982) เป็นนักแสดงหญิงชาวอินเดีย เธอมีชื่อเสียงทั้งในประเทศอินเดียและสหรัฐ เธอมีชื่อเสียงโด่งไปทั่วโลกจากการแสดงนำในละครโทรทัศน์เรื่อง แก๊งมือปราบพิฆาตทรชน นอกจากนี้เธอยังเป็นนักร้อง, ผู้สร้างภาพยนตร์ และยังเป็นนางแบบอีกด้วย ภาพยนตร์เด่น ๆ ของเธอที่ทำให้เธอมีชื่อเสียงในประเทศอินเดียคือ ดอน นักฆ่าหน้าหยก และ Dhoom 2 นอกจากนี้เธอยังเคยเป็นมิสเวิลด์ประจำปี พ.ศ. 2543 ที่ประเทศอังกฤษ และในปี พ.ศ. 2550 ปริยังกาได้เป็นนักแสดงรับเชิญในเรื่อง โอม ศานติ โอม อีกด้วย
อักษัย กุมาร
อักษัย กุมาร () เกิดเมื่อวันที่ 9 กันยายน พ.ศ. 2510 เป็นลูกเขยของราเชศ ขันนา พระเอกชื่อดังของบอลลีวูดในอดีต อักษัยเคยมาเป็นเชฟ ในกรุงเทพมหานคร และเคยมาเรียนศิลปะการต่อสู้ของไทยด้วยเช่นกัน ภาพยนตร์เด่น ๆ ของเขา คือ Chandni Chowk to China (จอมยุทธ์โรตี บี้แดนมังกร) และ Singh Is Kinng (มาเฟีย รามซิงห์)
วัดพระบาทมิ่งเมืองวรวิหาร
วัดพระบาทมิ่งเมืองวรวิหาร หรือ Wat Phrabatmingmueng ตั้งอยู่ถนนเจริญเมือง อำเภอเมืองแพร่ จังหวัดแพร่ แต่เดิมเป็นวัดราษฎร์ต่อมาในปี พ.ศ. 2498 ได้รับพระราชทานพระบรมราชานุญาตยกฐานะวัดพระบาทมิ่งเมือง เป็นพระอารามหลวงชั้นตรี ชนิดวรวิหาร
วัดพระบาทมิ่งเมืองมาจากสองวัดรวมกัน ได้แก่ วัดพระบาท และวัดมิ่งเมือง ตั้งอยู่ห่างกันเพียงมีถนน กั้นเท่านั้น วัดพระบาทเป็นวัดของพระยาอุปราชหรือเจ้าหอหน้า ส่วนวัดมิ่งเมืองเป็นวัดของเจ้าผู้ครองนครแพร่ เมื่อเมืองนครแพร่ถูกล้มเลิกระบบเจ้าผู้ครองนคร วัดทั้งสองก็ถูกทอดทิ้งอยู่ในสภาพทรุดโทรมมาก กระทั่งคณะกรมการจังหวัดเห็นสมควรรวมสองวัดเข้าด้วยกัน ให้ชื่อว่า วัดพระบาทมิ่งเมือง
วัดนี้เป็นที่ประดิษฐานของพระพุทธโกศัยศิริชัยมหาศากยมุนี พระคู่บ้านคู่เมืองของจังหวัดแพร่ และยังมีพระเจดีย์มิ่งเมือง ซึ่งเป็นเจดีย์เก่าแก่มีรอย พระพุทธบาทจำลองอยู่ภายใน นอกจากนี้วัดนี้ยังเป็นที่ตั้งของอาคารยาขอบอนุสรณ์เพื่อระลึกถึง "ยาขอบ"หรือ นายโชติ แพร่พันธุ์ นักเขียนผู้ล่วงลับไปแล้วซึ่งเป็นทายาทเจ้านครเมืองแพร่องค์สุดท้าย
ตะขอ
ตะขอ หมายถึง ขอโลหะ หรือพลาสติก ไม้ หรือเหล็กที่มีลักษณะ งอ เป็นห่วงใช้คล้อง ฯลฯ เช่นตะขอเบ็ดตกปลา ตะขอบังคับช้าง พจนานุกรมฉบับราชบัณฑิตว่า ""ตาขอ"" ตะขอใช้สำหรับชักเกี่ยว แขวน หรือสับ เกาะเกี่ยวเพื่อลากหรือดึง กระดุมมีประเภทที่เรียกว่าตะขอ เช่นติดกระดุมกางเกง เรียกเกี่ยวตะขอกางเกง ติดกระดุมเสื้อ เรียกว่าติดตะขอเสื้อ บางแห่งเรียกตะขอว่า ขอ
ตะขอจำพราก (การ์ตูน)
ตะขอจำพราก เป็นการ์ตูนภาคหนึ่งของเจ็ดศาสตรา เขียนภาพโดย หม่าหย่งเฉิง และแต่งเรื่องโดยโกวเล้ง ตีพิมพ์และจัดจำหน่ายโดยสำนักพิมพ์บุรพัฒน์ การ์ตูนจีนขุดเจ็ดสตรามีทั้งหมด 17 เล่มจบ ที่ดัดแปลงมาจาก นวนิยายกำลังภายใน ของโกวเล้ง ซึ่งชื่อเรีอง ตะขอจำพราก นั้นตรงกับฉบับนวนิยาย แตกต่างตรงที่เป็นในนวนิยาย ตะขอจำพราก จะเป็นตอนที่หก แต่ใน เจ็ดศาสตรา (การ์ตูน) จะเป็นตอนที่หนึ่งและภาคแรกด้วยอีกทั้งยังไปการวางเรื่องราวทั้งหมดด้วยให้กับจ็ดศาสตราทั้งหมดด้วย
ควัน
ควัน จัดเป็นคอลลอยด์ ที่เป็นอนุภาคของของแข็งหรือของเหลว กระจายอยู่ในตัวกลางที่เป็นแก๊สที่มีอยู่ในอากาศ จะถูกปล่อยออกมาเมื่อมีการเผาวัสดุหรือเกิดจากกระบวนการเปลี่ยนแปลงองค์ประกอบทางเคมีโดยใช้ความร้อน พร้อมกับปริมาณของอากาศหรือผสมในมวลสารชนิดอื่น ซึ่งเป็นส่วนเกินจากผลที่เกิดขึ้นจากความร้อน เช่น เตา, เทียนไข, ตะเกียงน้ำมัน และเตาไฟ แต่ก็อาจใช้สำหรับเป็นการกำจัดศัตรูพืช, การสื่อสารโดยใช้สัญญาณควัน, การป้องกันตัวโดยการสร้างฉากควัน, การทำอาหารเช่นแซลมอนรมควัน หรือเครื่องยาสูบชนิดต่างๆ ควันยังใช้ในพิธีกรรม, ธูปบูชา, ยางหอม ที่เผาเพื่อผลิตกลิ่น ในบางครั้งควันยังถูกนำไปใช้เป็นสารแต่งกลิ่น และเครื่องป้องกันสำหรับของกินต่างๆ ควันยังเป็นส่วนประกอบของไอเสียที่เกิดจากเครื่องยนต์สันดาปภายใน โดยเฉพาะอย่างยิ่งไอเสียจากดีเซล
ซึ่งควันจะแบ่งออกเป็น 2 ชนิด ได้แก่
ควันดำ คืออนุภาคของถ่านหรือคาร์บอนที่มีลักษณะเป็นผงและเขม่าเล็ก ๆ ที่เหลือจากการเผาไหม้ของเครื่องยนต์ ที่ใช้น้ำมันดีเซลเป็นมาส่วนใหญ่ เช่น รถเมล์ รถปิกอัพดีเซล รถที่มีขนาดใหญ่ทั่วๆไป และจากโรงงานอุตสาหกรรม ซึ่งควันดำนอกจากจะบดบังยังส่งผลต่อการมองเห็นและเกิดความสกปรกและยังสามารถเข้าไปสู่ปอดโดยการหายใจอีกด้วย และสะสมอยู่ในถุงลมปอดซึ่งเป็นสารที่ทำให้เกิดโรคมะเร็ง หรือเป็นตัวนำสารให้เกิดโรคมะเร็งปอดและทำให้หลอดลมอักเสบได้
ควันขาว เกิดจากเครื่องยนต์ที่ไม่ได้รับการบำรุงรักษาอย่างดี โดยเฉพาะรถจักยานยนต์เก่าๆ ควันขาวคือสารไฮโดรคาร์บอนหรือน้ำมัน เป็นเชื้อเพลิงที่ยังไม่ถูกเผาไหม้ แล้วมีการปล่อยออกมาทาง
ท่อไอเสีย โดยที่สารไฮโดรคาร์บอนนี้เมื่อโดนแสงอาทิตย์จะเกิดปฏิกิริยาในการสร้างก๊าซโอโซนซึ่งเป็นพิษภัยที่มีความรุนแรงการสูดควัน ถือเป็นสาเหตุหลักของการเสียชีวิตของผู้ที่ตกเป็นเหยื่อของอัคคีภัยในอาคารสถานที่ ควันสามารถสังหารผู้คนได้โดยความร้อน, สารพิษ และเข้าปอดจนเกิดการระคายเคืองโดยคาร์บอนมอนอกไซด์, ไฮโดรเจนไซยาไนด์ และผลิตภัณฑ์จากการเผาไหม้อื่นๆ
อนุภาคของควันจัดเป็นละอองลอยหรือหมอก ของอนุภาคของแข็งหรือหยดของเหลวที่แพร่กระจายไปในอากาศซึ่งมักมองเห็นได้เมื่อถูกกระทบกับแสง โดยปกติแล้วหมอกควันไม่ได้ขัดขวางต่อการมองภาพ หากแต่มันเป็นอนุภาคที่มีความละเอียดจนบดบังการมองเห็นแบบปกติไป
ชาลส์ ลินด์เบิร์ก
ชาร์ลส์ เอ. ลินด์เบิร์ก () เป็นวีรบุรุษของอเมริกัน เกิด 4 กุมภาพันธ์ ค.ศ. 1902 เสียชีวิต 26 สิงหาคม ค.ศ. 1974 ผู้เป็นนักบินคนแรกที่บินเดี่ยวโดยไม่หยุดพัก ข้ามมหาสมุทรแอตแลนติก จากนครนิวยอร์กไปยังปารีส โดยใช้เครื่องบินใบพัด ปีกชั้นเดียว ชื่อ สปิริตออฟเซนต์หลุยส์ เมื่อวันที่ 20-21 ค.ศ.1927
เมื่อลินด์เบิร์กมีอายุได้ 25 ปีขณะที่ทำงานเป็นนักบินให้กับการไปรษณีย์อเมริการ ได้ตัดสินใจเข้าร่วมชิงรางวัล Orteig Prize ที่จะมอบเงิน 25,000 ดอลล่าร์สหรัฐแก่ใครก็ตามที่สามารถบินข้ามมหาสมุทรแอตแลนติกโดยไม่หยุดพักได้ โดยลินด์เบิร์กได้เริ่มบินออกจากสนามบินรูสเวล ในการ์เดนซิตี้ ในลองไอส์แลนด์ในรัฐนิวยอร์ก และไปสิ้นสุดการบินที่สนามบิน Le Bourget ในกรุงปารีส ฝรั่งเศส รวมเป็นระยะทางกว่า 5,800 กิโลเมตร โดยใช้เครื่องบินใบพัด ปีกชั้นเดียว เครื่องยนต์เดี่ยว ที่มีชื่อว่า สปิริตออฟเซนต์หลุยส์ โดยความสำเร็จในครั้งนี้ส่งผลให้ลินด์เบิร์กมีชื่อเสี่ยงไปทั่วโลกในทันที และได้รับเหรียญเชิดชูเกียรติ์ขั้นสูงสุดของสหรัญอเมริกา ที่มีชื่อว่า Medal of Honor อีกด้วย
ในตอนปลายของทศวรรษ 1920 ถึงต้นทศวรรษ 1930 ลินด์เบิร์กได้ใช้ชื่อเสียงของตนในการสนับสนุนการพัฒนาอุตสาหกรรมการบินพาณิชย์ในสหรัฐอเมริกา อย่างไรก็ตามในเดือนมีนาคม ค.ศ. 1932 ลูกชายของลินด์เบิร์กที่ยังเป็นเพียงเด็กทารก ได้ถูกลักพาตัวและฆาตกรรมในภายหลัง ซึ่งบรรดาสื่อถือว่าเป็น "อาชญากรรมแห่งศตวรรษ" เหตุการณ์ครั้งนี้ส่งผลให้ลินด์เบิร์กและครอบครัวตัดสินใจอพยพไปอยู่ในยุโรป จนกระทั่งเมื่อจักรวรรดิ์ญี่ปุ่นได้เปิดฉากโจมตีเพิร์ล ฮาร์เบอร์ โดยก่อนหน้านี้ ลินด์เบิร์ก เคยเป็นผู้สนับสนุนคนสำคัญในการต่อต้านไม่ให้สหรัฐเข้าร่วมสงครามโลกครั้งที่สอง ตามรอยบิดาของเขาที่ก็เป็นผู้นำของขบวนการต่อต้านสงครามในสหรัฐอเมริกา อย่างไรก็ตาม หลังเหตุการณ์ที่เพิร์ล ฮาร์เบอร์ ลินด์เบิร์กได้หันมาสนับสนุนในการทำสงครามกับญี่ปุ่น และให้คำปรึกษาแก่กองทัพในสมรภูมิสงครามแปซิฟิกหลายครั้ง อย่างไรก็ตามประธานาธิบดี เฟรงกลิน ดี รูสเวล ปฏิเสธที่จะคืนยศแก่ลินเบิร์ก หลังจากที่ลินด์เบิร์กได้ตัดสินใจลาออกจากกองทัพในเดือนเมษายน ค.ศ. 1941
ในบั้นปลายของชีวิต ลินด์เบิร์กยังได้กลายเป็นนักเขียนที่โด่งดัน นักสำรวจ นักประดิษฐ์ และนักสิ่งแวดล้อมอีกด้วย
ดูม (แก้ความกำกวม)
ดูม สามารถหมายถึง
ปราสาทโคริยามะ
ปราสาทโคริยามะ () ตั้งอยู่ในเมืองยามาโตโกริยามะ จังหวัดนาระ ประเทศญี่ปุ่น สร้างในยุคเซ็งโงกุ
โดยไดเมียวสึตสึอิ จุงเก ซึ่งต่อมาเป็นที่พำนักของโทโยโตมิ ฮิเดนางะ ในยุคเอโดะปราสาทแห่งนี้ถูกใช้เป็นฐานบัญชาการใหญ่ของแคว้นโคริยามะ ตลอดเวลาที่ผ่านมาปราสาทแห่งนี้ตกเป็นสมบัติของหลายตระกูล เช่น ตระกูลมิซูโนะ ตระกูลมัตสึไดระ ตระกูลฮนดะ ตระกูลฟูจิอิ และตระกูลยานางิซาวะ
ปัจจุบันกำแพงและป้อมรอบปราสาทถูกปรับปรุงเป็นสวนสาธารณะ โดยมีศาลเจ้ายานางิซาวะตั้งอยู่ภายในสวน
การยึดครองบริติชโซมาลิแลนด์ของอิตาลี
การยึดครองบริติชโซมาลิแลนด์ของอิตาลี เป็นยุทธการในแหลมแอฟริกา ซึ่งเกิดขึ้นในฤดูร้อนปี ค.ศ. 1940 ระหว่างกองกำลังของราชอาณาจักรอิตาลีกับสหราชอาณาจักรและกองทัพเครือจักรภพแห่งชาติ การรบที่เกิดขึ้นครั้งนี้นับเป็นส่วนหนึ่งของการทัพแอฟริกาตะวันออกในสงครามโลกครั้งที่สอง
เมื่ออิตาลีประกาศสงครามในวันที่ 10 มิถุนายน ค.ศ. 1940 นั้น กองกำลังของอิตาลีหาได้เตรียมความพร้อมสำหรับการทำสงครามระยะยาวในแอฟริกาเหนือหรือในแอฟริกาตะวันออกไม่ ด้วยสภาพการณ์ดังกล่าว เบนิโต มุสโสลินี ผู้เผด็จการของอิตาลี จึงมีคำสั่งให้ปฏิบัติการรุนแรงอย่างมีขอบเขตเพื่อยึดครองดินแดนตามแนวชายแดนของอียิปต์ ซูดาน และเคนยา
ต่อมาในเดือนมิถุนายน เจ้าชายอามาเดโอ ดยุคแห่งเอออสตา ข้าหลวงใหญ่และอุปราชของอิตาเลียนอีสต์แอฟริกา โดยการชักนำของกองบัญชาการทหารสูงสุดของอิตาลี (Comando Supremo) ได้วางแผนยุทธการสำหรับการพิชิตบริติชโซมาลีแลนด์ พระเจ้าวิคเตอร์ เอ็มมานูเอลที่ 3 และมุสโสลินี ต่างเห็นพ้องในแผนการของดยุคแห่งเอออสตา เมื่อถึงต้นเดือนสิงหาคมของปีนั้น แผนสำหรับยุทธการดังกล่าวก็พร้อมที่จะเริ่มต้น
วสันต์ อุตตมะโยธิน
วสันต์ อุตตมะโยธิน ชื่อเล่น โหน่ง เป็นนักแสดงชาวไทย เกิดเมื่อวันที่ 7 กรกฎาคม พ.ศ. 2498 เกิดที่ จังหวัดเชียงใหม่ จบการศึกษาจาก คณะการสื่อสารมวลชน มหาวิทยาลัยเชียงใหม่ เป็นที่รู้จักในภาพยนตร์หลายเรื่อง เช่น "คู่แรด" "ฉันผู้ชายนะยะ" "ลิขิตรัก ขัดใจแม่" และ "สายล่อฟ้า" และผลงานละคร "เหยี่ยวสาวมือใหม่" , "เฮง เฮง เฮง" และ "วังน้ำวน" เป็นต้น
สุนีล เศฏฏี
สุนีล เศฏฏี () เกิดเมื่อวันที่ 11 สิงหาคม พ.ศ. 2504 เป็นนักแสดงของบอลลีวูด สุนีล เศฏฏี มีผลงานภาพยนตร์ที่มีชื่อเสียง ได้แก่ รุทรักษ์ (เหนือคนสุดขอบโลก) และ ดัส รหัสรับวันวินาศกรรม
อิซาเบล ลูคัส
อิซาเบล ลูคัส () เกิดเมื่อวันที่ 29 มกราคม ค.ศ. 1985 เป็นนักแสดงชาวออสเตรเลีย เป็นที่รู้จักจากบททาชา แอนดรูวส์ ในละครโทรทัศน์ของออสเตรเลีย เรื่อง "Home and Away" (2003-2006) เธอย้ายไปอยู่ลอสแอนเจลิสเมื่อต้นปี ค.ศ. 2008 และจากนั้นมีผลงานแสดงภาพยนตร์และทางโทรทัศน์อย่างเช่นในเรื่อง"", "The Pacific" และ "Daybreakers"
สเมอร์นอฟ
สเมอร์นอฟ () เป็นตราสินค้าของวอดก้า ปัจจุบันมีเจ้าของและผลิตโดยบริษัทอังกฤษที่ชื่อ เดียจีโอ ตราสินค้าสเมอร์นอฟเริ่มต้นจากโรงกลั่นวอดก้าที่ก่อตั้งที่มอสโคว์ โดย Pyotr Arsenievich Smirnov (1831–1898) บุตรชายของคนยากจน ไร้การศึกษาในชนบท ปัจจุบันสเมอร์นอฟมีจำหน่ายใน 130 ประเทศ สเมอร์นอฟมีผลิตภัณฑ์อย่างเช่น วอดก้า, วอดก้าแต่งกลิ่น เครื่องดื่มมอลต์
การสงบศึกมอสโก
การสงบศึกมอสโกลงนามโดยฟินแลนด์ฝ่ายหนึ่ง และสหภาพโซเวียตกับสหราชอาณาจักรอีกฝ่ายหนึ่ง เมื่อวันที่ 19 กันยายน ค.ศ. 1944 ซึ่งเป็นการยุติสงครามต่อเนื่อง การสงบศึกดังกล่าวเป็นการฟื้นฟูสนธิสัญญาสันติภาพมอสโก เมื่อปี ค.ศ. 1940 โดยมีเงื่อนไขอีกหลายประการ
สนธิสัญญาสันติภาพสุดท้ายระหว่างฟินแลนด์กับฝ่ายสัมพันธมิตรมีการลงนามในปารีส ค.ศ. 1947
เงื่อนไขของการสงบศึกคราวนี้คล้ายคลึงกับเงื่อนไขของสนธิสัญญาสันติภาพมอสโก เมื่อ ค.ศ. 1940: ฟินแลนด์ถูกผูกมัดให้ยกดินแดนบางส่วนของคาเรเลียและซาลลา เช่นเดียวกับเกาะทั้งหมดในอ่าวฟินแลนด์ การสงบศึกครั้งนี้ยังทำให้ฟินแลนด์เสียเพ็ตซาโมทั้งหมดให้แก่สหภาพโซเวียต นอกจากนี้ ฟินแลนด์ยังถูกบังคับให้ต้องให้สหภาพโซเวียตเช่าพอร์กคาลาเป็นเวลา 50 ปี (พื้นที่ดังกล่าวได้คืนให้แก่ฟินแลนด์ในปี ค.ศ. 1956)
เงื่อนไขที่รุนแรงกว่าของการสงบศึก รวมไปถึงการที่ฟินแลนด์จะต้องจ่ายค่าปฏิกรรมสงครามในรูปของสินค้าหลายรายการแก่สหภาพโซเวียตเป็นมูลค่ากว่า 300,000,000 ดอลลาร์สหรัฐเป็นเวลา 6 ปี ฟินแลนด์ยังยินยอมที่จะรับรององค์การคอมมิวนิสต์และสั่งห้ามองค์การที่สหภาพโซเวียตมองว่าเป็นฟาสซิสต์ นอกเหนือจากนั้น สหภาพโซเวียตยังต้องการให้บุคคลซึ่งโซเวียตถือว่ามีส่วนรับผิดชอบต่อสงครามต้องมีการจับกุมและไต่สวน ซึ่งบุคคลที่เป็นที่รู้จักกันมาก ได้แก่ ริสโต รุติ การสงบศึกดังกล่าวยังบีบบังคับให้ฟินแลนด์ต้องขับไล่ทหารเยอรมันออกจากดินแดนทั้งหมด ซึ่งทำไปสู่การทัพในแลปแลนด์ต่อมา
นักเขียนบท
นักเขียนบท หมายถึง บุคคลในอาชีพ คนทำงานด้านภาพยนตร์ ที่ทำหน้าที่เขียนบทภาพยนตร์ในภาพยนตร์และเขียนบทโทรทัศน์สำหรับรายการโทรทัศน์ นักเขียนบทส่วนใหญ่เริ่มต้นอาชีพ โดยเขียนแบบยังไม่ได้ค่าจ้างของบท จนกว่าบทจะถูกขายออกไปได้
มีนักเขียนบทหลายคนที่ทำงานเป็น สคริปต์ด็อกเตอร์ คือแก้ไขบทให้เหมาะกับตัวผู้กำกับหรือสตูดิโอ ตัวอย่างเช่น ผู้บริหารสตูดิโออาจบ่นว่า แรงกระตุ้นของตัวละครไม่ชัดเจน หรือบทพูดออกไป นักเขียนบทอาจหางานจากการขายบทคร่าว ๆ (อาจจะราว 10-30 หน้า) หรือเรื่องย่อ (อาจจะราว 1-2 หน้า) หรืออาจขายบททั้งบทภาพยนตร์ แม้ว่าจะยังเขียนไม่เสร็จ แต่อย่างไรก็ตามเป็นเรื่องที่เกิดไม่บ่อยที่นักเขียนบทจะขายบท
หนึ่งในวิธีสำคัญ คือการนำความคิดไปขายกับสตูดิโอให้สร้าง คือการใช้นักเขียนบทถูกคนให้ถูกกับโครงการ เพราะโดยมากโครงการส่วนใหญ่ที่ขายให้สตูดิโอมักจะให้นักเขียนบทของตัวเองทำเพื่อให้บทเสร็จสมบูรณ์หรือให้เขียนร่างสุดท้าย
ในสหรัฐอเมริกา นักเขียนบทอาชีพเป็นสมาชิกอยู่ในองค์กร อย่างเช่น สมาคมนักเขียนบทฝั่งตะวันออก ซึ่งสมาคมนี้ได้มีการให้รางวัลกับผลงานของนักเขียนบทที่สังกัดอยู่ด้วย
สเปลบี สควอโล่
สเปลบี สควอโล่ () เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย ฮิโรกิ ทาคาฮาชิ สมาชิกของหน่วยวาเรียหน่วยลอบสังหารที่แข็งแกร่งที่สุดของวองโกเล่ เป็นตัวแทนแห่งความทรนง,โอหัง (Pride) หนึ่งในบาปเจ็ดประการ
สควอโล่เป็นนักดาบอันดับหนึ่งที่เคยชนะ เทพกระบี่ ทูล อดีตหัวหน้าของวาเรียลงได้ ทุกคนเคยคิดว่า เขาจะต้องได้เป็นหัวหน้าของวาเรียคนต่อไป แต่เขากลับยกตำแหน่งไปเป็นของซันซัส เพราะตัวเขาหลงใหลในความโกรธของซันซัสและเป็นคนที่รู้เบื้องหน้าเบื้องหลังของบอสตัวเองมากที่สุดด้วย ในวาเรียสควอโล่เป็นคนที่มีตำแหน่งรองจากบอส ส่วนมากเขาจะเป็นคนที่ทำหน้าที่สั่งการคนในหน่วยเกือบทั้งหมดและยังเป็นคนวางแผนการจัดเตรียมเครื่องไม้เครื่องมือสำหรับภารกิจแทบทุกครั้งด้วย เพราะXanxusทั้งที่เป็นบอสแต่กลับไม่เคยทำอะไรเลยแถมยังชอบระบายอารมณ์กลับสควอโล่เป็นประจำด้วย จึงทำให้สควอโล่หัวเสียและมีปากเสียงกับซันซัสเป็นประจำ
เขาเป็นคนที่เคยไปถล่มสำนักมาแล้วมากมายเพื่อฝึกปรือวิชาดาบของตัวเอง หนึ่งในสำนักที่เขาเคยไปถล่มมาแล้วนั้นคือ สำนักดาบ ชิงุเระโชเอน และเขายังเป็นศิษย์โรงเรียนเดียวกับดีโน่อีกด้วย ในภาคอนาคต สควอโล่ได้ออกฝีกปรือวิชาดาบของตัวเองอีกครั้งโดยการโค่นนักดาบมีฝีมือจากทั่วโลกเป็นจำนวนร้อยคน ก่อนที่จะขนานนามตัวเองว่า "เทพกระบี่รุ่น2" และยังเป็นครูฝึกของยามาโมโตะเพื่อเตรียมรับศึกของเบียคุรันที่จะมาถึงอีกด้วย
เกร็ด
สควอโล่ได้เป็นตัวแทนให้กับมามอนและภายหลังได้ร่วมมือกับสึนะมุคุโร่และเบียกคุรันเพื่อจัดการกับแจ็คเกอร์ และถูกเล่นงานอย่างหนัก แต่ก็ได้รับการรักษาจนหายเป็นปกติ
รัฐบัญญัติห้ามปกปิดใบหน้าในสาธารณสถาน
รัฐบัญญัติห้ามปกปิดใบหน้าในสาธารณสถาน () เป็นรัฐบัญญัติของสาธารณรัฐฝรั่งเศส ซึ่งได้รับความเห็นชอบของสภาผู้แทนราษฎรฝรั่งเศส เมื่อวันที่ 13 กรกฎาคม พ.ศ. 2553 และของวุฒิสภาฝรั่งเศส เมื่อวันที่ 14 กันยายน พ.ศ. 2553
รัฐบัญญัติดังกล่าว ห้ามบุคคลสวมใส่ในสาธารณสถาน () ซึ่งผ้าคลุมทุกประเภทที่จะปิดบังดวงหน้าทั้งหมด เช่น บูร์กา () และนิกอบ () ดังนั้น อาภรณ์ที่มิได้ปกปิดใบหน้าผู้สวม เช่น ชาดอร์ () หรือ ฮิญาบ ก็ไม่ถูกห้ามตามกฎหมายนี้ อนึ่ง นอกจากรัฐบัญญัติดังกล่าวจะมีผลต่อชาวฝรั่งเศสทั่วไปแล้ว ยังจะใช้บังคับแก่นักท่องเที่ยวทั้งหลายในประเทศด้วย
เหตุผลในการประกาศใช้กฎหมายนี้ คือ การสวมผ้าคลุมหน้านั้น ทำให้ระบุตัวและมองใบหน้าผู้สวมยาก เป็นความกังวลด้านสิทธิสตรี และขัดกับค่านิยมในประเทศ
ตั้งแต่วันที่ 11 เมษายน พ.ศ. 2554 ซึ่งรัฐบัญญัติเริ่มใช้บังคับเป็นต้นไป การสวมสิ่งคลุมหน้าเต็มใบในสถานที่สาธารณะ อย่างเช่น ตามท้องถนน ร้านค้า พิพิธภัณฑ์ การขนส่งมวลชนและสวนสาธารณะ เป็นความผิด ยกเว้นหากหญิงนั้นกำลังเดินทางอยู่ในรถส่วนบุคคล (ไม่ได้เป็นผู้ขับ) หรืออยู่ในบริเวณมัสยิด กฎหมายนี้ยังรวมไปถึงพลเมืองทุกคน รวมทั้งชายและผู้ที่ไม่ได้นับถือศาสนาอิสลาม ผู้ซึ่งไม่อาจปกปิดใบหน้าของตนทั้งหมดได้ในสาธารณะยกเว้นเหตุการณ์ที่เกิดขึ้นเป็นบางครั้งเช่นคาร์นิวัลหรือสถานการณ์พิเศษที่กฎหมายกำหนด (เช่นนักปั่นจักรยานและเจ้าหน้าที่ด้านความปลอดภัย)
ร่างรัฐบัญญัตินี้ ได้รับความเห็นชอบของสภาผู้แทนราษฎรฝรั่งเศส ด้วยคะแนนเสียง 335 ต่อ 1 เสียง และได้รับความเห็นชอบของวุฒิสภาฝรั่งเศส ด้วยคะแนนเสียง 246 ต่อ 1 เสียง งดออกเสียง 100 เสียง
ร่างรัฐบัญญัติ วางโทษปรับ 150 ยูโร สำหรับผู้สวมใส่ผ้าคลุมหน้าโดยฝ่าฝืนรัฐบัญญัตินี้ กับทั้งโทษจำคุก 1 ปี และปรับ 30,000 ยูโร สำหรับผู้ให้ผู้อื่นสวมใส่ผ้าคลุมหน้า รวมถึงโทษจำคุก 1 ปี และปรับ 60,000 ยูโร สำหรับผู้ให้ผู้เยาว์สวมใส่ผ้าคลุมหน้าเช่นว่านั้น
ร่างรัฐบัญญัติจะเริ่มใช้บังคับเมื่อพ้นกำหนด 6 เดือนนับแต่วันประกาศในรัฐกิจจานุเบกษาฝรั่งเศส เว้นแต่ศาลรัฐธรรมนูญฝรั่งเศสจะวินิจฉัยให้สิ้นสุดลงเสียก่อน
อีเธอร์ (เทพปกรณัม)
อีเทอร์ เป็นเทพีแห่งอากาศ เป็นธิดาแห่งเอเรบัสเทพแห่งความมืดและนิกซ์เทพีแห่งราตรีในเทพปกรณัมกรีก
มิลลิวินาที
มิลลิวินาที (ตัวย่อ: ms) เป็นหนึ่งในหนึ่งพันของวินาที
10 มิลลิวินาที (หนึ่งในร้อยของวินาที) เรียกว่า เซนติวินาที
100 มิลลิวินาที (หนึ่งในสิบของวินาที) เรียกว่า เดชิวินาที
ในหนึ่งวันมี 86,400,000 (24×60×60×1000) มิลลิวินาทีในหนึ่งวัน
รูด็อล์ฟ มิงค็อฟสกี
รูด็อล์ฟ มิงค็อฟสกี (ชื่อเมื่อเกิด รูด็อล์ฟ เลโอ แบร์นฮาร์ท มิงค็อฟสกี; 28 พฤษภาคม ค.ศ. 1895 – 4 มกราคม ค.ศ. 1976) เป็นนักดาราศาสตร์ชาวเยอรมัน-อเมริกัน
รูด็อล์ฟได้ศึกษามหานวดารา และร่วมกับวัลเทอร์ บาเดอ ได้แบ่งมหานวดาราออกเป็นสองประเภท (I และ II) ขึ้นอยู่กับคุณลักษณะของสเปกตรัม
เขาได้รับเหรียญบรูซในปี ค.ศ. 1961 แอ่งบนดวงจันทร์ มิงค็อฟสกี ได้ตั้งชื่อตามเขาและลุง
กลุ่มอาการโครโมโซมเอกซ์เปราะบาง
กลุ่มอาการโครโมโซมเอกซ์เปราะบาง () หรือกลุ่มอาการมาร์ติน-เบล () เป็นสาเหตุที่พบบ่อยที่สุดของภาวะสติปัญญาบกพร่องที่ถ่ายทอดในครอบครัว และเป็นโรคพันธุกรรมที่สัมพันธ์กับภาวะสติปัญญาบกพร่องที่พบบ่อยที่สุดรองจากกลุ่มอาการดาวน์
ในปี ค.ศ. 1943 Martin และ Bell ได้สำรวจครอบครัวที่มีสมาชิกในครอบครัวที่เป็นเพศชายมีภาวะสติปัญญาบกพร่องหลายราย ทั้งสองสามารถเชื่อมโยงการถ่ายทอดภาวะสติปัญญาบกพร่องนี้ว่าเป็นการถ่ายทอดลักษณะทางพันธุกรรมที่เกี่ยวข้องกับโครโมโซมเอกซ์ได้แม้จะยังไม่ทราบลักษณะที่แน่นอน ต่อมาในปี ค.ศ. 1969 Lubs ค้นพบข้อมูลทางพันธุกรรมส่วนที่เกินมาจากแขนข้างยาวของโครโมโซมเอกซ์ในผู้ป่วยเพศชายและเพศหญิงที่ไม่มีอาการ ผลการสังเกตนี้ยังไม่มีใครพบยืนยันซ้ำจนกระทั่งมีการค้นพบว่าผลจาก folate-deficient thymidine-deficient medium ที่ใช้ในการเพาะเซลล์ลิมโฟซัยต์ในการศึกษาระยะแรกๆ นั้นเป็นส่วนสำคัญในการศึกษา
อิเกียด
อิเกียด () เป็นชาวหลงเสีย (หลังเอ๋ย์) มณฑลซานตุง ตั้งตัวเป็นเต้าหยินผู้วิเศษ เข้าไปหลอกลวงประชาชนในเขตแคว้นกังตั๋ง ซึ่งซุนเซ็กเป็นผู้ปกครอง มีผู้นิยมเลื่อมใสมาก ซุนเซ็กไม่เชื่อถือ และเกรงว่าอิเกียดจะซ่องสุมผู้คนก่อการร้ายเป็นภัยแก่ตน จึงให้ทหารจับตัวไปฆ่าเสีย แล้วเอาศพประจานไว้ ณ ทางสามแพ่ง คืนนั้นซุนเซ็กเห็นรูปอิเกียดเดินกรายแขนเข้ามาตรงหน้า ก็โกรธ ชักกระบี่ออกฟัน แล้วล้มสลบและล้มเจ็บไม่ช้าก็ตายตามอิเกียดไป
อิเกียด นักพรตที่เดินทางออกช่วยเหลือผู้คนแถบเมืองกังตั๋ง มีเวทมนตร์วิเศษรักษาคนอื่นได้ ซุนเซ็กที่เป็นหนุ่มแน่นไม่เชื่อเรื่องเวทมนตร์ และไม่อยากให้ประชาชนงมงาย จึงสังหารอิเกียด ต่อมาซุนเซ็กล้มป่วย โดนวิญญาณอิเกียดหลอกหลอนจนตายในที่สุด
ลักษณ์ อภิชาติ
ลักษณ์ อภิชาติ (9 ตุลาคม พ.ศ. 2498-26 กุมภาพันธ์ พ.ศ. 2547) อดีตนักแสดงผู้ล่วงลับ มีชื่อจริงว่า ลักษณ์ กุลศิริวุฒิชัย เกิดเมื่อวันที่ 9 ตุลาคม พ.ศ. 2498
ลักษณ์ อภิชาติ ได้ชื่อว่าเป็นนักแสดงที่ทุ่มเทให้กับการแสดงเป็นอย่างมาก โดยเฉพาะในบทบู๊หรือแอ๊คชั่น จนมักได้รับบาดเจ็บอยู่บ่อย ๆ อาทิเรื่อง "คมเคียว" (พ.ศ. 2517), "ชุมแพ" (พ.ศ. 2519) , "ทางเสือผ่าน" (พ.ศ. 2520) จนได้รับฉายาว่า ""ราชาหนังบู๊"" โดยเริ่มต้นงานแสดงตั้งแต่ปี พ.ศ. 2513
ในส่วนของภาพยนตร์ชีวิตหรือดราม่า เช่น" สามหัวใจ" (พ.ศ. 2519) เป็นต้น
ต่อมาในระยะหลังจึงหันมารับบทร้าย จนกลายเป็นดาวร้ายอีกคนในวงการ รวมถึงบทตลกด้วย เช่น "กิ้งก่ากายสิทธิ์" (พ.ศ. 2528) เป็นต้น
ชีวิตส่วนตัว สมรสกับ วันทนา บุญบันเทิง นักแสดงสาวในวงการในต้นปี พ.ศ. 2517 มีบุตรด้วยกันทั้งหมด 3 คน โดยบุตรชายคนโต คือ ชล อภิชาติ เป็นนักร้องลูกทุ่งในสังกัดของ พนม นพพร
ลักษณ์ อภิชาติ ถึงแก่กรรมเมื่อวันที่ 26 กุมภาพันธ์ พ.ศ. 2547 ด้วยโรคมะเร็งต่อมน้ำเหลืองที่โรงพยาบาลราชวิถี สิริอายุได้ 48 ปี
ฯลฯ
ฯลฯ
รายชื่ออัลบั้มเพลงของลักอ็องเซียล
อัลบั้มเพลงของลาร์คอองเซียล เป็นอัลบั้มเพลงของวง "ลาร์คอองเซียล"
Disc 1 / Hyde best
Disc 2 / Tetsuya best
Disc 3 / Ken best 
Disc 4 / Yukihiro best
อีเห็ดสดเผด็จศึก
อีเห็ดสดเผด็จศึก เป็นภาพยนตร์ไทย ออกฉายเมื่อวันที่ 11 ตุลาคม พ.ศ. 2553 จัดจำหน่ายโดย พระนครฟิลม์ กำกับภาพยนตร์โดย เฉลิม วงศ์พิมพ์ (ผู้กำกับภาพยนตร์ 7 ประจัญบาน, 7 ประจัญบาน 2, คนไฟบิน) 
เมืองแมน ทหารเรือหนุ่ม ได้เข้าพิธีแต่งงานกับฮันนี่ แต่เมื่อเข้าหอแล้วกลับพบว่าฮันนี่เป็นกะเทย ที่ยังไม่ได้แปลงเพศ และถูกเธอข่มขืน เมืองแมนจึงฝังใจและเกลียดกะเทยตั้งแต่บัดนั้น ต่อมา เมืองแมนได้รับคำสั่งให้ทำการปราบปรามกลุ่มโจรข้ามชาติที่มี "โกลเด้น ฟลาวเวอร์" กะเทยที่เคยอกหักจากผู้ชายเป็นหัวหน้า โดยเธอนำพาลูกน้องล่องเรือสำราญเพื่อกรุยทางสู่การกำจัดชายและหญิง และเปลี่ยนให้เป็นสังคมกะเทย โดยภารกิจนี้ เมืองแมน ชะโด และหมอลำ จะต้องฝึกวิชาการปลอมตัวเป็นกะเทยจากงามระยับ ระหว่างภารกิจนั้น เมืองแมนได้พบกับยอดหญิง สาวที่มีหน้าตาเหมือนฮันนี่ แต่เป็นผู้หญิงแท้ เมืองแมนจึงร่วมมือกับยอดหญิงในการทำภารกิจให้ลุล่วง
การเจาะน้ำคร่ำ
การเจาะน้ำคร่ำ () เป็นการตรวจทางการแพทย์อย่างหนึ่งใช้สำหรับการตรวจวินิจฉัยก่อนการคลอดสำหรับความผิดปกติของโครโมโซม การติดเชื้อในทารก และความผิดปกติอื่นๆ ทำโดยเจาะดูดเอาน้ำคร่ำปริมาณน้อยจากถุงน้ำคร่ำที่อยู่รอบๆ ทารกในครรภ์ ในน้ำคร่ำนี้จะมีเนื้อเยื่อของทารกอยู่ สามารถสกัดเซลล์ออกมาตรวจ DNA หาความผิดปกติทางพันธุกรรมได้
ไม่มีข้อบ่งชี้ของการเจาะน้ำคร่ำเพื่อการตรวจวินิจฉัยยืนยันความเป็นบุตร
การเจาะน้ำคร่ำจะทำในช่วงอายุครรภ์ 15-20 สัปดาห์ หากทำเร็วกว่านี้จะมีความเสี่ยงที่การเจาะจะทำอันตรายต่อแขนขาของทารก ส่วนใหญ่นิยมทำที่อายุครรภ์ 18 สัปดาห์
งานวิจัยปีค.ศ. 1970 ประเมินความเสี่ยงของการแท้งที่เกิดจากการเจาะน้ำคร่ำไว้ที่ประมาณ 1 ใน 200 (0.5%)
นอกจากนี้ยังมีความเสี่ยงของการเกิดภาวะน้ำคร่ำหลุดอุดหลอดเลือดอีกด้วย
พบมีการสูญเสียน้ำคร่ำชั่วคราวในหญิงตั้งครรภ์ที่รับการเจาะน้ำคร่ำมากกว่าในกลุ่มที่ไม่ได้เจาะ แม้อาจไม่ทำให้เกิดผลการตั้งครรภ์ที่ผิดปกติมากนักก็ตาม การสูญเสียน้ำคร่ำนี้เกือบทั้งหมดเป็นการสูญเสียน้ำคร่ำเพียงเล็กน้อยและมักหยุดได้เองภายใน 1 สัปดาห์ พร้อมกันกับการมีปริมาณน้ำคร่ำเพิ่มขึ้นกลับมาเท่าปกติ การหยุดรั่วนั้นเชื่อว่าไม่ได้เป็นผลโดยตรงจากการซ่อมแซมเยื่อบุที่ถูกเจาะ แต่เกิดจากการเปลี่ยนแปลงของชั้น decidua และชั้นกล้ามเนื้อมดลูกที่ป้องกันไม่ให้มีการรั่วมากขึ้น
โอกาสที่จะเกิดอันตรายโดยตรงต่อทารกจากเข็มเจาะนั้นมีน้อยมากหากใช้การเจาะน้ำคร่ำพร้อมอัลตราซาวนด์ การทดลองแบบสุ่มชิ้นหนึ่งทำกับหญิงตั้งครรภ์ 2239 คนที่ใช้การเจาะน้ำคร่ำพร้อมอัลตราซาวนด์ไม่พบว่ามีอันตรายโดยตรงต่อทารก
ท่าอากาศยานนานาชาติฉงชิ่งเจียงเป่ย์
ท่าอากาศยานนานาชาติฉงชิ่งเจียงเป่ย์ (จีนตัวย่อ: 重庆江北国际机场, จีนตัวเต็ม: 重慶江北國際機場, พินอิน: Chóngqìng Jiāngběi Guójì Jīchǎng) ตั้งอยู่ในเขตอู๋เป่ย นครฉงชิ่ง สาธารณรัฐประชาชนจีน ระยะทาง 21 กิโลเมตร จากศูนย์กลางนครฉงชิ่ง
ท่าอากาศยานฉงชิ่งเจียงเป่ย์เป็นท่าอากาศยานหลักในภูมิภาคตะวันตกเฉียงใต้ของจีน ในปี พ.ศ. 2552 มีจำนวนผู้โดยสารทั้งสิ้น 14,083,045 คน อยู่ในอันดับที่ 10 ของท่าอากาศยานในประเทศจีน ในด้านของจำนวนผู้ใช้บริการ และอยู่ในอันดับที่ 11 ในจำนวนปริมาณสินค้า อีกทั้งยังเป็นท่าอากาศยานหลักของสายการบิน ฉงชิ่งแอน์ไลน์ เสฉวนแอร์ไลน์ และแอร์ไชน่า
การออกแบบของท่าอากาศยาน จะให้ความสำคัญกับการเดินทางภายในประเทศมากกว่า โดยอาคารผู้โดยสารภายในประเทศจะมีขนาดใหญ่กว่า มีผู้ใช้บริการมากกว่า มีสิ่งอำนวยความสะดวกมากกว่า เช่นร้านอาหาร ร้านค้าต่างๆ รวมถึงระบบขนส่งมวลชนเช่น รถไฟฟ้า และ รถแท็กซี่ ขณะที่ส่วนเดินทางระหว่างประเทศจะมีอาคารขนาดเล็กตั้งห่างออกไปพอสมควร สิ่งอำนวยความสะดวกมีไม่มากนัก โดยมีรถโดยสารฟรีเชื่อมระหว่างอาคารผู้โดยสารภายในประเทศและอาคารผู้โดยสารระหว่างประเทศเพื่ออำความสะดวกแก่ผู้ใช้บริการ
วัดหัวข่วง
วัดหัวข่วง ตั้งอยู่บนถนนมหาพรหม ตำบลในเวียง อำเภอเมืองน่าน จังหวัดน่าน เป็นวัดที่มีความสำคัญในเขตหัวแหวนเมืองน่าน อยู่ติดหอคำ หรือพิพิธภัณฑสถานแห่งชาติน่าน และคุ้มอดีตเจ้าเมืองน่าน ไม่ปรากฏว่าสร้างมาตั้งแต่สมัยใด สันนิษฐานว่าสร้างในสมัยล้านนาตอนปลาย พุทธศตวรรษที่ 20-22 มีจิตรกรรมฝาผนังที่สวยงามภายในพระวิหาร มีพระพุทธรูปปางมารวิชัย ลักษณะพุทธศิลป์แบบท้องถิ่นล้านนา สกุลช่างเมืองน่าน ฝีมือประณีตงดงาม โดยมีหลักฐานว่าเกี่ยวกับประวัติการบูรณะครั้งแรกใน พ.ศ. 2425 โดยเจ้าอนันตวรฤทธิเดช เจ้าเมืองน่าน และต่อมาปี พ.ศ. 2472 ในสมัยเจ้ามหาพรหมสุรธาดา เจ้าผู้ครองน่าน องค์สุดท้าย
เจดีย์วัดหัวข่วง เป็นเจดีย์ทรงปราสาทหรือทรงเรือนธาตุ ได้รับอิทธิพลศิลปะล้านนา ประกอบด้วย ส่วนฐานสร้างเป็นสี่เหลี่ยมฐานปทม ประดับด้วยลูกแก้วสองชั้น มีฐานไม้ คั่นกลาง ฐานบัวลูกแก้วชั้นบนย่อมุม รับกับเรือนธาตุไปจรดชั้นบัวถลาใต้องค์ระฆัง ส่วนเรือนธาตุมีซุ้มจรนัมด้านละซุ้ม ประดิษฐานพระพุทธรูปปางมารวิชัยสำริด ประดับมุมด้วยรูปเทวดาทรงเครื่องยืนพนมมือ เรือนธาตุเป็นชั้นบัวถลาซ้อนกันสามชั้น ยอดขององค์เจดีย์เป็นทรงระฆังมีขนาดเล็กไม่มีบัลลังก์ สันนิษฐานว่าเป็นศิลปะที่ดัดแปลงตามแบบของช่างเมืองน่าน มีอายุระหว่างสมัยล้านนาตอนปลาย
หอธรรมวัดหัวข่วงเป็นสถานที่เก็บพระไตรปิฏก และคำภีร์โบราณ ที่มีอายุหลายปี ตั้งแต่สมัยก่อสร้างวัด
พระนางเชฮ็อน
นางยุนอดีตมเหสี (; ; 15 กรกฎาคม ค.ศ. 1455 – 29 สิงหาคม ค.ศ. 1482) เดิมคือ พระมเหสีเจฮ็อน (; ) ทายาทรุ่นที่สิบเอ็ดธิดาของแม่ทัพยุน กวัน (윤관) เป็นพระมเหสีของพระเจ้าซ็องจงกษัตริย์แห่งราชอาณาจักรโชซ็อน อดีตดำรงตำแหน่งพระสนมและหลังจากสมเด็จพระราชินีคงฮเยพระมเหสีพระองค์แรกของพระเจ้าซ็องจงสิ้นพระชนม์พระนางจึงได้รับการแต่งตั้งขึ้นเป็นสมเด็จพระราชินีแห่งโชซ็อน
อดีตสมเด็จพระราชินียุน ทรงเป็นที่รู้จักในนามสมเด็จพระราชินีเจฮ็อนพระราชมารดาของเจ้าชายย็อนซันพระราชชายาในพระเจ้าซ็องจง เดิมทรงเป็นเพียงพระสนมแต่หลังจากสมเด็จพระราชินีคงฮเย ตระกูลฮัน สิ้นพระชนม์โดยไร้ทายาท พระเจ้าซ็องจงจึงตั้งพระนางขึ้นเป็นพระราชินีเพื่อความมั่นคงและสันติสุขของราชอาณาจักร
สมเด็จพระราชินียุนเป็นผู้หญิงที่มีความงดงามเป็นเลิศ พระนางได้รับการอภิเษกกับพระเจ้าซ็องจงในปี ค.ศ. 1476 หลายเดือนต่อมาพระนางได้ให้ประสูติพระราชโอรสนามว่า อี ยุง ภายหลังได้รับการแต่งตั้งเป็น เจ้าชายย็อนซัน และขึ้นเป็นกษัตริย์ต่อจากพระราชบิดา สมเด็จพระราชินียุนได้รับการบันทึกว่าเป็นผู้หญิงเจ้าอารมณ์มีความอิจฉาริษยาเป็นอย่างมาก โดยเฉพาะต่อชายาองค์อื่นของพระเจ้าซ็องจงจนถึงขั้นลอบวางยาพิษชายาองค์หนึ่งในปี ค.ศ. 1477
คืนหนึ่งในปี ค.ศ. 1479 พระนางทรงมีการทะเลาะกับพระเจ้าซ็องจงจนทำให้เกิดรอยเล็บข่วนบนพระพักตร์ของพระเจ้าซ็องจง ซึ่งพระนางอินซูพระราชมารดาทอดพระเนตรเห็นรอยเหล่านั้นถึงแม้พระเจ้าซ็องจงจะทรงปกปิดไว้ทำให้พระนางอินซูทรงโกรธเป็นอย่างมากถึงกับสั่งปลดสมเด็จพระราชินียุนออกจากตำแหน่งพระมเหสีและเนรเทศออกจากพระราชวังภายหลังถูกตัดสินประหารชีวิตโดยการประทานยาพิษในปี ค.ศ. 1482 ต่อมาหลังจากนั้นเจ้าชายย็อนซันได้ขึ้นครองราชย์ต่อจากพระเจ้าซ็องจงได้พยายามรื้อฟื้นคดีเพื่อคืนฐานะเดิมแก่พระมารดาและกวาดล้างผู้ที่มีส่วนข้องการสำเร็จโทษทำให้ราชสำนักวุ่นวายปั่นป่วน นอกจากนั้นทำตัวเสเพลไม่สนใจกิจบ้านเมือง จนในที่สุดเจ้าชายย็อนซันก็ถูกขุนนางก่อรัฐประหารจนถูกปลดจากบัลลังก์
เบลเฟกอล
เบลเฟกอล () เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดยยูกิ ฟุจิวาระ สมาชิกของหน่วยวาเรียหน่วยลอบสังหารที่แข็งแกร่งที่สุดของวองโกเล่ เป็นตัวแทนแห่งความเกียจคร้าน(Sloth)หนึ่งในบาปเจ็ดประการ โดยชื่อของเขามีที่มามาจากปิศาจประจำบาปอย่างเดียว
เกร็ด
ตู้ประชาสัมพันธ์
ตู้ประชาสัมพันธ์ () คือเครื่องคอมพิวเตอร์เครื่องหนึ่งที่ได้มีการรวบรวมข้อมูลขององค์กร หรือบริษัทไว้เพื่อบริการให้กับลูกค้า ตู้ประชาสัมพันธ์นี้จะให้ข้อมูลข่าวสารต่างๆนี้กับทุกๆคนที่สนใจได้อย่างครบถ้วน และมีประสิทธิภาพ ซึ่งการใช้งานของตู้ประชาสัมพันธ์นี้ช่วยบริการให้กับผู้ที่ติดต่อได้อย่างรวดเร็วและดีที่สุด หากเปรียบเทียบกับการใช้พนักงานประชาสัมพันธ์ที่อาจมีข้อจำกัดในการให้บริการหรือตอบข้อซักถามต่างๆ ตู้ประชาสัมพันธ์นี้สามารถสร้างความน่าเชื่อถือให้กับองค์กร หรือบริษัทได้เป็นอย่างดี
เราคำนึงถึงการงานประชาสัมพันธ์ และพรีเซ็นต์เทชั่น ที่ในปัจจุบันนี้มีบทบาทสำคัญ นอกจากจะช่วยส่งเสริมภาพลักษณ์ต่อองค์กร ห้างร้าน แล้ว Kiosk & Touch Screen ยังต้องช่วยเพิ่มยอดขายสินค้า ส่งเสริมการขาย และสร้างความสัมพันธ์กับลูกค้า ด้วยความประทับใจและการสื่อสารที่ชัดเจน รวดเร็วแม่นยำ
ประเภทของตู้ประชาสัมพ์ Kiosk information
แบบตู้ติดตั้ง Touch Screen
แบบตู้ติดตั้ง Toush Screen พร้อมส่วนพื้นที่ขาย
แบบรถลาก หรือรถพ่วงขนาดเล็ก
เพิ่มประสิทธิภาพและลดค่าใช้จ่าย 
ส่งเสริมภาพลักษณ์ สร้างความน่าเชื่อถือ
ด้วยตู้ประชาสัมพันธ์ ( Kiosk Information ) 
ประชาสัมพันธ์ เป็นเสมือนหนึ่งตัวแทนของบริษัท องค์กร ของท่าน ที่มีข้อมูลของหน่วยงาน ข้อมูลสินค้า ข้อมูลการบริการ และข้อมูลต่างๆ ที่เกี่ยวข้องกับหน่วยงานของท่าน 
ตู้ประชาสัมพันธ์จะช่วยในการสื่อหรือแนะนำข้อมูลต่างๆ นี้ให้กับทุกๆ คน ได้อย่างครบถ้วนและมีประสิทธิภาพอย่างคงที่
ซึ่งการใช้ตู้ประชาสัมพันธ์ จะช่วยเสริมด้านการบริการสำหรับผู้มาติดต่อหรือประชาชนทั่วไป ได้เร็วและดีที่สุด หากเทียบกับการใช้พนักงาน ที่อาจมีข้อกำจัดในการบริการหรือตอบข้อซักถาม และยังช่วยส่งเสริมภาพลักษณ์ สร้างความน่าเชื่อถือได้เป็นอย่างดี
เหตุผลสำคัญที่ต้องใช้ระบบตู้ประชาสัมพันธ์ (Kiosk Infromation) 
สะดวก - เพียงวางนิ้วที่หน้าจอคอมพิวเตอร์ที่ต้องการทราบข้อมูล ข้อมูลก็จะปรากฏหน้าจอตามที่ต้องการ
รวดเร็ว - สามารถค้นหาข้อมูลที่ต้องการทราบได้ทันที
ลดงานของหน่วยงาน - ไม่ต้องเสียเวลาในการค้นหาข้อมูล สามารถโอนข้อมูลไปที่ตู้ Kiosk Information ได้ทันที
ประหยัด - เนื่องจากไม่ต้องจ้างคนเป็นจำนวนมากมาคอยตอบคำถามหรือข้อมูลซ้ำซาก 
คุณค่าทางเศรษฐกิจ - เพิ่มประสิทธิภาพในการทำงาน ตัดปัญหาการให้บริการข้อมูลซ้ำซากโดยใช้ตู้ Kiosk Information 
บริหารข้อมูลง่าย - ต่อเป็นระบบ Network ได้หลายๆเครื่อง โดยใช้เครื่องคอมพิวเตอร์ Server เครื่องเดียว โดยผ่านระบบ LAN 
ประโยชน์ที่จะรับจากการใช้งาน Kiosk Information 
สร้างความพึงพอใจให้กับผู้ใช้บริการ ด้วยระบบที่ถูกต้อง รวดเร็ว และแม่นยำ 
ช่วยเพิ่มศักยภาพในการทำงาน เนื่องจากพนักงานไม่ต้องมาคอยตอบคำถามซ้ำๆ
ลดค่าใช้จ่ายในการบริหารเวลา เนื่องจากลดงานของหน่วยงานหรือแผนกที่รับผิดชอบ
เพิ่มความสามารถในการแข่งขัน ด้วยการทำงานที่รวดเร็ว
สร้างภาพลักษณ์ที่ดีในกับหน่วยงานหรือองค์กรระบบตู้ประชาสัมพันธ์ (Kiosk Information) เหมาะสำหรับ หน่วยงานราชการ, โรงงานอุตสาหกรรม, ร้านอาหาร , ภัตตาคาร, โรงเรียน , มหาวิทยาลัย, ธนาคารและบริษัทหลักทรัพย์
ช่วยเพิ่มยอดขาย จากการที่สามารถช่วยในการค้นหาและแสดงภาพสินค้าพร้อมรายละเอียดได้อย่างทันที สำหรับ บริษัท ห้างหุ้นส่วน ร้านค้า ที่มีรายการสินค้าจำนวนมาก
เกลือเสริมไอโอดีน
เกลือเสริมไอโอดีน () เป็นเกลือแกงที่ผสมเกลือที่มีส่วนประกอบของไอโอดีนหลายชนิดเล็กน้อย การรับประทานไอโอดีนช่วยป้องกันการขาดไอโอดีน ซึ่งมีประชากรกว่า 2 พันล้านคนทั่วโลกที่ได้รับผลกระทบจากการขาดไอโอดีนและเป็นสาเหตุซึ่งนำไปสู่ความบกพร่องทางสติปัญญา นอกจากนี้ การขาดไอโอดีนยังก่อให้เกิดปัญหาในต่อมไทรอยด์ รวมไปถึงคอพอกประจำถิ่น ในหลายประเทศ การขาดไอโอดีนเป็นปัญหาสาธารณสุขที่พบได้ทั่วไปซึ่งสามารถแก้ไขได้โดยการเสริมไอโอดีนในเกลือ
ไอโอดีนเป็นจุลธาตุที่พบได้ตามอาหารที่ได้จากธรรมชาติในหลายพื้นที่ของโลก อย่างไรก็ตาม เมื่อปริมาณไอโอดีนในดินธรรมชาติมีน้อยและไม่พบในผักเลย การเสริมไอโอดีนในเกลือจะช่วยให้ร่างกายมนุษย์ได้รับไอโอดีนปริมาณน้อยแต่เพียงพอสำหรับความต้องการ
ส่วนประกอบอนินทรีย์สี่ตัวที่ถูกใช้เป็นแหล่งไอโอดีนในเกลือเสริมไอโอดีน ขึ้นอยู่กับผู้ผลิต ได้แก่ โพแทสเซียมไอโอเดต โพแทสเซียมไอโอไดน์ โซเดียมไอโอเดต และโซเดียมไอโอไดน์ ซึ่งสารประกอบเหล่านี้มีความจำเป็นต่อชีวสังเคราะห์ฮอร์โมนไทรอกซิน (T) และไตรไอโอโดไทโรนีน (T) ซึ่งจำเป็นสำหรับต่อมไทรอยด์
เกลือบริโภคสามารถเสริมโปรตีนได้โดยการฉีดสารละลายโพแทสเซียมไอโอเดต โดยสารละลาย 60 มิลลิลิตรสามารถใช้ได้กับเกลือ 1 ตัน เกลือเป็นอาหารที่จำเป็นต่อการได้รับไอโอดีนของสาธารณะเนื่องจากมีการบริโภคเกลือในปริมาณที่ค่อนข้างทำนายได้
อรรณพ ทองบริสุทธิ์
อรรณพ ทองบริสุทธิ์ นักร้องชาวไทย, ผู้ชนะเลิศการแข่งขันทรู อะคาเดมี่ แฟนเทเชีย ซีซั่นที่ 7
อรรณพ ทองบริสุทธิ์ เกิดเมื่อวันจันทร์ที่ 27 กันยายน พ.ศ. 2536 ที่จังหวัดอุตรดิตถ์ มีน้องชาย 2 คนชื่อ ป่าน กับ ปาล์ม จบการศึกษาระดับชั้นอนุบาลที่โรงเรียนมะนะศึกษา อำเภอบำเหน็จณรงค์ จังหวัดชัยภูมิ , ระดับประถมศึกษา ที่โรงเรียนบ้านนาประชาสัมพันธ์, สำเร็จการศึกษาระดับชั้นมัธยมศึกษาปีที่ 6 จากโรงเรียนมารีย์วิทยา โรงเรียนประจำในจังหวัดนครราชสีมา ในปีการศึกษา 2554 โดยระหว่างศึกษาชั้นมัธยมนี้เขาได้รับเลือกให้ดำรงตำแหน่งประธานชมรมวิทยาศาสตร์ รองประธานนักเรียน นักเรียนดีเด่นวันพ่อสายมัธยม และชนะเลิศบทกลอนวันพ่อแห่งชาติ พ.ศ. 2548 นอกจากนี้ยังเป็นพิธีกรในกิจกรรมต่างๆ และร่วมแสดงละครของโรงเรียน เคยสอบติดระดับปริญญาตรีในสาขาเทคโนโลยีทางภาพและการพิมพ์ คณะวิทยาศาสตร์ จุฬาลงกรณ์มหาวิทยาลัย แต่ในปัจจุบันกำลังศึกษาระดับปริญญาตรีในสาขาวิทยุกระจายเสียงและวิทยุโทรทัศน์ คณะนิเทศศาสตร์ มหาวิทยาลัยรังสิต
อรรณพ ทองบริสุทธิ์ เข้าแข่งขันรายการเรียลลิตีโชว์ ทรู อคาเดมี่ แฟนเทเชีย ซีซั่นที่ 7 ซึ่งถ่ายทอดสดตลอด 24 ชั่วโมง โดยผู้เข้าแข่งขันจะทำการฝึกฝนวิชาต่างๆ ในวงการบันเทิง และเมื่อวันที่ 18 กันยายน พ.ศ. 2553 เขาได้รับรางวัลชนะเลิศอันดับ 1 ของรายการนี้ พร้อมทั้งห้องชุดในโครงการคอนโดมีเนียมของแมกโนเลีย มูลค่า 6,000,000 บาท หลังจากนั้นออกอัลบั้มแรกในชีวิต "ทรู เอเอฟ 7 โชว์เคส" ร่วมกับเพื่อนเอเอฟ 7 โดยเขาร้องเพลง "แฟนครับ" ในอัลบั้มนี้ ปัจจุบัน คบหาดูใจกับสาวเกรป ญาดา หรือ เกรปaf7
ปอได้เข้าประกวดใน The Mask Line Thai มาในชุดหน้ากากกระด้ง อยู่ในGroup ไม้เอก โดยใช้เพลง เก็บอยู่ในหัวใจ และเพลง ลาก่อน แพ้หน้ากากนักรบไทยและหน้ากากแมวโกนจา ถูกถอดหน้ากากเมื่อวันที่20 ธันวาคม 2561 พร้อมกับหน้ากากเบญจรงค์ ( อาร์ม กรกันต์ สุทธิโกเศศ )
พ.ศ. 2553
พ.ศ. 2554
โดยรัฐมนตรีว่าการกระทรวงวัฒนธรรม วันที่ 10 กุมภาพันธ์ 2554
พ.ศ. 2558
พ.ศ. 2559
เท็ตสิยะ ยามาโตะ
เท็ตสึยะ ยามาโตะ () เกิดวันที่ 10 ธันวาคม ค.ศ. 1987 เป็นทั้งนักมวยคิกบ็อกซิ่งและเป็นนักมวยไทย รวมทั้งเป็นช่างทาสีชาวญี่ปุ่น เขาเป็นผู้ชนะรายการแข่งขันเจแปนนีสเนชั่นแนลของเค-วันในรุ่นไลท์เวท ในปี ค.ศ. 2010
เท็ตสึยะ ยามาโตะ เกิดวันที่ 10 ธันวาคม ค.ศ. 1987 ในจังหวัดไอจิ ประเทศญี่ปุ่น โดยมีชื่อว่า เท็ตสึยะ อิวาชิตะ ภายหลังจากการจบชั้นมัธยมศึกษาตอนปลาย เขาก็เริ่มทำงานในอุตสาหกรรมการก่อสร้าง และกลายมาเป็นช่างทาสีอาคารด้วยสีอะครีลิคเรซิ่น
ในวันที่ 31 กรกฎาคม ค.ศ. 2005 เขาได้เข้าร่วมการแข่งขันในฐานะนักมวยคิกบ็อกซิ่งระดับอาชีพเป็นครั้งแรกในรายการ R.I.S.E. และเขาได้ชนะน็อค "เออิจิ โอกาวะ" ในยกแรกด้วยการใช้ขาซ้ายเตะต่ำ ภายหลังจากการแข่งขันในครั้งนั้น เขาได้กลายมาเป็นสมาชิกของสหพันธ์ NJKF แล้วเข้าร่วมแข่งขันภายใต้นามสหพันธ์ดังกล่าว เขาเข้าร่วมแข่งขันอีกครั้งในวันที่ 24 กันยายน โดยพบกับ "ทากูยะ มิเนกาวะ" ซึ่งเขาสามารถเอาชนะทีเคโอได้ในที่สุด
ยามาโตะได้รับเลือกเสนอชื่อและได้รับรางวัลรูกกี้ อะวอร์ด 2005 โดยสหพันธ์ NJKF เมื่อวันที่ 15 มกราคม ค.ศ. 2006
ภายหลังจากที่ยามาโตะแข่งขันระดับอาชีพเป็นระยะเวลาสามปีของสหพันธ์ NJKF เขาก็ได้รับการเสนอให้เข้าร่วมการแข่งขันเพื่อชิงตำแหน่งว่าง ในรายการ NJKF ไลท์เวท ในปี ค.ศ. 2008 และเขาก็ได้มีโอกาสต่อสู้กับ "ฮิโรมิ นาคายามะ" ในรอบเซมิไฟนอล เขาสามารถเอาชนะทีเคโอได้ในยกที่สี่ ด้วยการตัดกำลังโดยการตีศอก ในวันที่ 27 กรกฎาคม ค.ศ. 2008 เขาได้เผชิญกับ "ฮานาวะ" ซึ่งยามาโตะสามารถชนะน็อคในยกที่หนึ่งด้วยการใช้หมัดฮุคซ้าย
ในวันที่ 25 มกราคม ค.ศ. 2009 ยามาโตะได้รับเลือกเสนอชื่อและได้รับรางวัล MVP 2008 โดยสหพันธ์ NJKF รวมถึงรางวัล GBR ในปีเดียวกัน เนื่องจากเขาได้ชนะรายการ NJKF ในการต่อสู้สามครั้งของสหพันธ์ดังกล่าวเมื่อปี ค.ศ. 2008 ซึ่งเขาสามารถเอาชนะได้ทั้งสามครั้ง โดยสองครั้งเป็นการชนะโดยน็อคเอ้าท์
ช่วงกลางปี ค.ศ. 2009 เขาได้รับข้อเสนอในการมีส่วนร่วมในรายการที่มีชื่อว่า "WBC มวยไทยรูล เจแปนนีส ยูนิไฟด์ แชมเปี้ยนชิป ดีซิสชั่น ทัวร์นาเมนท์" ในรุ่นไลท์เวทของสหพันธ์ NJKF, MAJKF และ JPMC โดยแถลงการณ์ว่าเป็นการแข่งขันเพื่อสร้างความเป็นหนึ่งเดียวภายใต้อำนาจของสถาบัน WBC มวยไทย
ในวันที่ 23 กันยายน เขาได้พบกับ "คาซูยะ โอเอะ" ในรอบเซมิไฟนอล แล้วเขาก็สามารถเอาชนะน็อคด้วยการโจมตีเข้าที่ลำตัวในยกที่สอง ในการแข่งขันรอบไฟนอลเมื่อวันที่ 4 ธันวาคม เขาได้พบกับ "ยูได โคโนะ" เพื่อชิงตำแหน่งว่างครั้งแรกในญี่ปุ่นของรายการ WBC และเขาก็สามารถเอาชนะทีเคโอ โดยแพทย์ได้สั่งหยุดการแข่งขันในยกที่สี่ จากการต่อสู้ในครั้งนี้ ส่งผลให้เขาเอาชนะการแข่งขันระดับชาติได้เป็นรายการที่สอง
ในวันที่ 24 มกราคม ค.ศ. 2010 เขาได้รับเลือกเสนอชื่อและได้รับรางวัล เอาท์สแตนดิ้ง เพอร์ฟอร์มานซ์ อะวอร์ด 2009 โดยสหพันธ์ NJKF ในฐานะที่เขาได้ทำศึก 7 ครั้ง โดยสามารถเอาชนะได้ 6 ครั้ง ซึ่งเป็นการชนะน็อคทั้ง 6 ครั้ง และแพ้ 1 ครั้ง
ในวันที่ 14 มีนาคม ค.ศ. 2010 ยามาโตะได้พบกับ "แสนชัย ส.คิงสตาร์" จากประเทศไทยในการแข่งขันที่ลอสแอนเจลิส ประเทศสหรัฐอเมริกา เพื่อท้าชิงตำแหน่งว่างรายการโลกรุ่นไลท์เวท ภายใต้อำนาจของสมาคมมวยไทยแห่งสหรัฐอเมริกา (MTAA) ซึ่งเขาถูกชนะน็อค โดยถูกคู่ต่อสู้ใช้ขาซ้ายเตะสูง ในยกที่หนึ่ง
ในปี ค.ศ. 2010 ยามาโตะได้รับการนำเสนอให้เข้าร่วมการแข่งขันเค-วัน ในรายการแข่งขันเค-วันระดับประเทศของญี่ปุ่นในรุ่นไลท์เวท เขาได้พบกับ "มาซาฮิโระ ยามาโมโตะ" และแม้ว่าเขาจะถูกมองว่าจะต้องพ่ายแพ้ แต่เขาก็สามารถชนะได้โดยกรรมการตัดสินอย่างเป็นเอกฉันท์ในยกพิเศษ และในวันที่ 5 กรกฎาคมของปีเดียวกันนี้ เขาได้ชนะการแข่งขันเค-วัน ระดับชาติ ในรุ่นไลท์เวท (-63 กก.) อีกครั้งหนึ่ง
อัจฉรา ทองเทพ
อัจฉรา ทองเทพ (เกิด 23 ธันวาคม 2515) มีชื่อเล่นว่า เอ๋ นักแสดงหญิงชาวไทยและเคยได้รับตำแหน่งรองอันดับ 1 มิสทีนไทยแลนด์ ปี 2535
อัจฉรา ทองเทพ มีชื่อเล่นว่า เอ๋ เกิดเมื่อวันที่ 23 ธันวาคม พ.ศ. 2515 นักแสดงหญิงชาวไทย เป็นนางเอกละครที่มีผลงานละครในแนวจักร ๆ วงศ์ ๆ ทางสถานีโทรทัศน์สีกองทัพบกช่อง 7 เป็นชาวนครศรีธรรมราช เข้าวงการบันเทิงโดยการประกวดมิสทีนไทยแลนด์ ปี 2535 และได้รับตำแหน่งรองอันดับ 1 มิสทีนไทยแลนด์ ปี 2535 ซึ่งเป็นตำแหน่งที่มีความสำคัญรองลงมาจากมิสทีนไทยแลนด์ หลังจากนั้นได้เล่นละครอีกหลายเรื่อง เป็นนางเอกคู่ขวัญคู่กับ ปริญญา ปุ่นสกุล
อัจฉรา ทองเทพ ป่วยเป็นโรคเอสแอลอี (SLE) ซึ่งเป็นโรคเดียวกันกับพุ่มพวง ดวงจันทร์ ทำให้ต้องออกจากวงการแสดงไปเพื่อไปรักษาสุขภาพ ในช่วงปี 2550 มีข่าวออกมาว่า เอ๋ อัจฉรา ทองเทพ ได้เสียชีวิตแล้ว เพราะโรคเอสแอลอีที่เธอป่วยอยู่ ภายหลังเธอได้ออกมาโต้ข่าวของตัวเอง ณ ห้องกำแพงเพชร 2 โรงแรมโซฟิเทล เซ็นทรัล ลาดพร้าว และบอกว่ายังไม่ได้เสียชีวิตอย่างที่เป็นข่าว และเมื่อวันที่ 12 มิถุนายน พ.ศ. 2557 เอ๋ อัจฉรา ถูกหามส่งโรงพยาบาลพญาไท นวมินทร์ โดยแพทย์วินิจฉัยว่า กล้ามเนื้อหัวใจอักเสบ แต่พอแพทย์ส่งไปฉีดสีเพื่อตรวจสอบที่ โรงพยาบาลพญาไท 2 ถึงพบว่าเป็นโรคเส้นเลือดหัวใจตีบเฉียบพลัน ซึ่งหากว่าช้าอีก 15-20 นาที ต้องเสียชีวิตอย่างแน่นอน ล่าสุดแพทย์รักษาโดยการทำบอลลูน ใส่ขดลวดในหัวใจ อาการปลอดภัยแล้ว นอกจากนี้ เอ๋ อัจฉรา ยังเผยเผยอีกว่าวันที่ถูกหามส่งโรงพยาบาล ตรงกับวันที่เธอจะต้องลงเสาเข็มเพื่อสร้าง ค่ายมวยอัจฉรา อีกด้วย
ด้านชีวิตส่วนตัว เคยสมรสกับนายชาดา ไทยเศรษฐ์ อดีตสมาชิกสภาผู้แทนราษฎร จังหวัดอุทัยธานี สังกัดพรรคชาติไทยพัฒนา เมื่อวันที่ 1 กรกฎาคม พ.ศ. 2544 ที่มัสยิดอำเภอพยุหะคีรี จังหวัดนครสวรรค์ และมีบุตรสาวด้วยกัน 1 คน ชื่อ อัญญิกา ทองเทพ (ชื่อเล่น อัญ)
ปัจจุบันเธอประกอบธุรกิจส่วนตัวเกี่ยวกับก่อสร้าง และเครื่องสำอางค์ ล่าสุดเตรียมเปิดค่ายมวยอัจฉรา และกลับมารับงานละครเรื่องอำแดงเหมือนกับนายริด ในปี พ.ศ. 2555
เทวดาสาธุ
เทวดาสาธุ เป็นละครซิตคอม ทางสถานีโทรทัศน์ช่อง 3 ออกอากาศเมื่อปี พ.ศ.2549 เวลา 23.00 น. - 00.00 น.(ภายหลัง 23.15-00.25) ทุกวันอาทิตย์ สร้างโดยบริษัท บรอดคาซท์ ไทย เทเลวิชั่น จำกัด และสุดท้ายก็ปิดตัวลงเพราะรายการเรตติ้งต่ำ เมื่อวันที่ 31 กรกฎาคม พ.ศ.2554 ตอน ดิไอดอล และนำรายการ วิ้งค์ เจ้าเสน่ห์ มาออกอากาศแทน ตั้งแต่วันที่ 7 สิงหาคม พ.ศ.2554 เป็นต้นไป แต่ภายหลังได้ถูกนำมาฉายซ้ำอีกครั้งที่สถานีโทรทัศน์ช่อง 3แฟมิลี่ เมื่อปี พ.ศ.2557 เวลา 14:00 - 15:00 น.
หวงยี่หลาง
หวงยี่หลาง (; ) หรือ โทนี่ หว่อง เป็นนักวาดการ์ตูนชาวฮ่องกง เกิดเมื่อวันที่ 27 มีนาคม พ.ศ. 2493 ที่เมืองเจียงเหมิน มณฑลกวางตุ้ง ประเทศจีน
สำนักพยัคฆ์มังกร
สำนักพยัคฆ์มังกร (; ) เป็นการ์ตูนจีนกำลังภายใน อีกหนึ่งผลงานของหวงยี่หลาง ในส่วนแต่งเรื่องและเขียนภาพโดย ซิวฝูหลง เริ่มตีพิมพ์ครั้งแรกเมื่อ พ.ศ. 2513 ในขณะนั้นมีความยาวเพียง 4 เล่มเท่านั้น ภายหลังมีการแต่งเรื่องใหม่และขยายความขึ้นในช่วงปี พ.ศ. 2542 ซึ่งในปัจจุบันยังคงจัดพิมพ์อย่างต่อเนื่อง
มีผู้คนวิจารณ์ถึงภาพความรุนแรงที่ปรากฏในการ์ตูนรวมถึงเรื่องอื่นที่คล้ายกัน ส่งผลให้มีการประกาศกฎหมาย และมีการลดเนื้อหาที่รุนแรงในฉบับการ์ตูนจีน หลังจากพ.ศ. 2534 การ์ตูนชุดดังกล่าวได้มีการเขียนโดยศิลปินท่านอื่นแทนหวงยี่หลาง
หวังเสี่ยวหู่ ไปตอแยกับมาเฟีย ลูกน้องลัทธิโลซา จึงเข้าไปเกี่ยวข้องกับวังวนการทำลายล้างจากประมุขเทพเพลิงเมฆา ทำให้บังเอิญไปพบกับหวังไห่เจียว ผู้เป็นอาซึ่งเป็นเจ้าสำนักหมัดปีศาจที่เกาหลี เลยทำให้ไปข้องเกี่ยวกับพรรคบัวขาว ซึ่งภายหลัง หวังเสี่ยวหู่พบว่า หวังฝูหู่ พ่อของตน เป็นเทพจันทราของพรรคบัวขาว เลยต้องช่วยพรรคบัวขาวต่อสู้กับอิทธิพลของพรรคโลซา และพรรคโสมของเกาหลี ภายหลัง ลัทธิโลซาได้ยืมกำลังพรรคเสียดฟ้าจากประเทศไทย และพรรคดึกดำบรรพ์จากประเทศไทย มาร่วมต่อต้านพรรคบัวขาว หวังเสี่ยวหู่ตายในเหตุการณ์นั้น
กองทัพคันโต
กองทัพคันโต () หรือ กองทัพกวันตง (; "gwandong-gun"; , ความหมาย: "กองทัพประตูตะวันออก") คือกลุ่มกองทัพของกองทัพบกจักรวรรดิญี่ปุ่นในช่วงต้นคริสต์ศตวรรษที่ 20 นับเป็นกองกำลังที่ใหญ่ที่สุดและทรงเกียรติที่สุดของกองทัพจักรวรรดิ นายทหารหลายนายจากหน่วยนี้ เช่น เสนาธิการทหารเซย์ชิโร อิทะงะกิ หรือ พลเอกฮิเดกิ โตโจ ต่างได้ดำรงตำแหน่งระดับสูงทั้งในราชการทหารและรัฐบาลพลเรือนของญี่ปุ่น อนึ่ง กองทัพคันโตยังเป็นหน่วยที่มีส่วนรับผิดชอบอย่างยิ่งในการก่อตั้งจักรวรรดิแมนจูกัว อันเป็นรัฐหุ่นเชิดภายใต้การยึดครองของญี่ปุ่น
อูเอโนะ
อูเอโนะ () เป็นย่านที่ตั้งอยู่ในแขวงไทโต กรุงโตเกียว ประเทศญี่ปุ่น ย่านนี้เป็นย่านที่มีชื่อเสียงจากการเป็นที่ตั้งของสถานีรถไฟอูเอโนะ () และสวนอูเอโนะ ()
ย่านอูเอโนะยังเป็นที่ตั้งของสถานที่ทางวัฒนธรรมที่น่าชมอีกหลายแห่ง เช่น พิพิธภัณฑสถานแห่งชาติโตเกียว () หอศิลปะตะวันตกแห่งชาติ (โตเกียว ญี่ปุ่น) () พิพิธภัณฑ์วิทยาศาสตร์แห่งชาติ () และหอประชุมที่เป็นสถานที่จัดแสดงคอนเสิร์ตใหญ่ ๆ เป็นต้น
ย่านอูเอโนะมีวัดทางพุทธศาสนาในย่านนี้อีกหลายแห่ง เช่น หอเบ็นเต็นโด () ที่สร้างอุทิศให้เทพีเบ็นไซเต็ง () หรือพระสุรัสวดี ที่ทางญี่ปุ่นถือเป็นเทพีในพุทธศาสนา วันนี้ตั้งอยู่บนเกาะในบึงชิโนบาซุ () และวัดคันเอจิ () วัดสำคัญของรัฐบาลโชกุนโทกูงาวะในยุคเอโดะ วัดนี้มีเจดีย์ตั้งอยู่ในบริเวณของสวนอูเอโนะด้วย ในบริเวณใกล้กับวัดคันเอจิ มีศาลเจ้าโทโชงู () เป็นศาลเจ้าชินโตที่สร้างอุทิศแด่โทกูงาวะ อิเอยาซุ โชกุนผู้สถาปนารัฐบาลเอโดะ และเมืองเอโดะ (ต่อมาคือกรุงโตเกียว) เป็นเมืองหลวงของญี่ปุ่น
จากสถานีอูเอโนะไปทางทิศใต้ มีถนนอาเมยาโยโกะ () หรือเรียกสั้นๆว่า "อาเมโยโกะ" () เป็นถนนเชิงตลาดที่ร้านค้าทั้งของสดของแห้ง สินค้าต่าง ๆ รวมถึงสินค้าหนีภาษีขนาดทั้งสองข้างของถนน
พระที่นั่งราชฤดี
พระที่นั่งราชฤดี ก่อสร้างขึ้นหลายครั้ง ตั้งอยู่ที่ชานชาลาทางด้านทิศตะวันออกของพระที่นั่งอมรินทรวินิจฉัยมไหยสูรยพิมาน องค์แรก พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างเป็นที่ประทับว่าราชการ เป็นตึกอย่างฝรั่งสองชั้น ภายในโถงตอนกลางยกพื้นสูง มีพระแท่นองค์ประธานอยู่ระหว่างเสา มีประตูรับเสด็จขึ้น หมู่พระมหามณเฑียรจากพระที่นั่งองค์นี้ทางหอพระสุราลัยพิมาน โปรดเกล้าฯ ให้เป็นที่จัดแสดงสิ่งของนานาชาติ ส่งเข้ามาถวายมาเป็นพระราชไมตรีมาตั้งให้ทูตานุทูต พระราชอาคันตุกะ ตลอดจนข้าราชละอองธุลีพระบาทได้ชม ถือได้ว่าพระที่นั่งองค์นี้ เป็นต้นกำเนิดพิพิธภัณฑสถานแห่งแรกของไทย เมื่อสร้างพระที่นั่งประพาสพิพิธภัณฑ์ในพระอภิเนาว์นิเวศน์ จึงย้ายของไปไว้ที่พระที่นั่งประพาสพิพิธภัณฑ์แทน
เมื่อพระที่นั่งราชฤดีทรุดโทรมมาก พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้รื้อแล้วปลูกเป็นเก๋งจีน ครั้นเมื่อทรุดโทรมอีก จึงให้รื้อไป และนำนามพระที่นั่งที่ไปพระราชทานเป็นนามพระที่นั่งโถงในพระราชวังดุสิตแทน หลังจากนั้น พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างพระที่นั่งขึ้นใหม่ในบริเวณพระที่นั่งราชฤดีเดิม สำหรับสรงน้ำในพระราชพิธีต่าง ๆ พระราชทานนามว่า "พระที่นั่งจันทรทิพโยภาส" ต่อมา ได้มีประกาศพระบรมราชโองการ เมื่อวันที่ 2 เมษายน พ.ศ. 2466 ให้เปลี่ยนพระนามเป็น "พระที่นั่งราชฤดี" (ส่วนพระที่นั่งราชฤดีภายในพระราชวังดุสิต เปลี่ยนเป็น "ศาลาสำราญมุขมาตยา")
พระที่นั่งราชฤดีมีลักษณะเป็นอาคารทรงไทยแบบพลับพลาตรีมุข เป็นพระที่นั่งโถง ยกพื้นสูง 70 เซนติเมตร ประดับช่อฟ้า ใบระกา หางหงส์ นาคสะดุ้งปิดอง หลังคามุงกระเบื้องดินเผาเคลือบสี หน้าบันเป็นไม้จำหลักลายรูปพระนารายณ์ทรงสุบรรณ มีกระหนกก้านขดหัวนาคเป็นลายประกอบบนพื้นกระจกสี มีชานยื่นเลยจากองค์พระที่นั่งสองด้าน ด้านเหนือเป็นที่สำหรับพระมหากษัตริยาธิราชเจ้าเสด็จฯ ออกทรงประกอบพิธีสังเวยเทพยดา ด้านทิศตะวันตกเป็นที่ตั้งแท่นสรงพระมูรธาภิเษกสนาน
ในรัชกาลที่ 9 เมื่อพ.ศ. 2506 ทรงทำพิธีสรงมูรธาภิเษก ในพระราชพิธีเฉลิมพระชนมพรรษา 3 รอบ ณ พระที่นั่งราชฤดีองค์นี้
พระที่นั่งสนามจันทร์
พระที่นั่งสนามจันทร์ ตั้งอยู่ทางทิศตะวันตกของพระที่นั่งอมรินทรวินิจฉัยมไหยสูรยพิมาน รัชกาลที่ 2 โปรดเกล้าฯ ให้สร้างเป็นที่ประทับสำราญพระอริยาบถ ทรงงานช่างตามที่โปรดปรานเป็นนิจ บางครั้งเป็นที่เสด็จออกขุนนาง แทนการเสด็จออกที่พระที่นั่งอมรินทรวินิจฉัยมไหสูรยพิมาน เป็นสถานที่สำหรับกรมพระราชวังบวรสถานมงคล หรือวังหน้าประทับพักก่อนเข้าเฝ้าฯ ในห้องพระโรง เนื่องจากพระที่นั่งสนามจันทร์ ตั้งอยู่ทางทิศเหนือของหอพระธาตุมณเฑียร อันเป็นที่ประดิษฐานพระโกศพระบรมอัฐิ จึงโปรดเกล้าฯ ให้ตั้งเครื่องนมัสการ สำหรับถวายบังคมพระบรมอัฐิในการพระราชพิธีถือน้ำพระพิพัฒน์สัตยา ณ พระที่นั่งสนามจันทร์อีกแห่งหนึ่งด้วย
รัชกาลที่ 4 ทรงนับถือว่าพระที่นั่งองค์นี้ เสมือนพระแท่นราชบัลลังก์ในพระชนกนาถ จึงห้ามไม่ให้ผู้ที่ไม่มีกิจหน้าที่ขึ้นไปบนพระที่นั่งองค์นี้ ลักษณะเป็นพระที่นั่งพลับพลาโถงไม้ขนาดเล็ก ตั้งลอยอยู่กับพื้นที่ เคลื่อนย้ายได้ หลังคามุงกระเบื้องดินเผาเคลือบสี ประัดับช่อฟ้า ใบระกา หางหงส์ ลงรักปิดทองประดับกระจก ในประธานขององค์พระที่นั่งยกพื้นสูง มีชานไม้รอบพื้นประธาน ไม้ที่ทำพื้นประธานขององค์พระที่นั่งเป็นไม้สักขนาดกว้างแผ่นเดียว มีสัดส่วนงดงาม ยักย้ายต่อกันไปทุกช่อง เฉพาะลายเพดานเขียนลายทอง เป็นลายดอกพุดตาลลก้านแย่งแบบต่างๆ กล่าวกันมาว่าเป็นฝีพระหัตถ์ของรัชกาลที่ 2 ด้านหลังพระที่นั่งสนามจันทร์ รัชกาลที่ 5 โปรดเกล้าฯ ให้สร้างแอ่งแก้วเอาไว้